1816 йылғы VII рәүиз үткәрелеү мәленә йорт старшинаһы Аралбай Ласынов командаһына Үҫәргән ырыуы ауылдары Ғәле һәм Килсенбай инә. 49 йәшлек Аралбай Ласынов ғаиләһе менән Ғәле ауылында йәшәй. Ике ҡатынынан (48 йәшлек Рыҫбикә, 44 йәшлек Зәғифә) улдары: 6 йәшлек Мырҙа һәм 5 йәшлек Ҡотлоғәлләм һәм 5 ҡыҙы була. Был рәүиз материалдарында ауылдағы 40 ихатала 430 башҡорт (213 ир-егет һәм 217 ҡатын-ҡыҙ йәшәүе теркәлә. 1866 йылғы рәүиз документтарында ауыл Ҡайраҡлы-Тамаҡ, Ласынов булараҡ теркәлә.Шулай уҡ 78 ихатала 223 ир-егет һәм 185 ҡатын-ҡыҙ йәшәүе теркәлә